Naujoji upė (Koranteinas)
Naujoji upė (angl. New River, ol. Nieuwe Rivier), dar vadinama Aukštutiniu Koranteinu – upė Pietų Amerikoje, Koranteino aukštupio baseine. Ji sudaro vakarinę Tigri teritorijos, dėl kurios priklausomybės nesutaria Gajana ir Surinamas, ribą. Prasideda Akarajaus kalnuose, teka šiaurėn. Susiliejusi su Kuruniu sudaro Koranteiną. Pagrindiniai intakai: Amingė, Maipuris, Oronokė (dešinieji), Ibivara (kairysis). Baseinas apaugęs džiunglėmis, retai gyvenamas (keli indėnų kaimai).